Diari Oficial de la Generalitat Valenciana


Sumari del DOGV 4699, del 25-02-2004 (2004/1341)

Notificació de la resolució del recurs d'alçada, referència interna R-288/2002, a Ana Berbell Vera.
---------------------------------------------------------------------------------------------------

### Dades del document

Número de DOGV
:   4699

Data del DOGV
:   25-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1341


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució del recurs d'alçada, referència interna R-288/2002, a Ana Berbell Vera. [2004/X1341]
  
De conformitat amb el que estableix l'art. 59.4 de la Llei 30/92, de 26 de novembre de règim jurídic de les administracions públiques i del procediment administratiu comú, es notificar a Ana Bermell Vera, al c/ Herrero núm. 70-8ª-23 (12843 Castelló de la Plana), la resolució del recurs d'alçada amb el número de referència interna R-288/2002.
  
?Resolució
  
Examinat el recurs d'alçada presentat per José Ferrer Cerveró en nom i representació de la Comunitat de Propietaris sítia a Castelló, al carrer José Cabrera Cerpia núm. 8, contra la resolució del Servei Territorial d'Arquitectura i Habitatge de Castelló, en l'expedient F-68/01.
  
Antecedents de fet
  
Primer. José Ferrer Cerveró, en qualitat de president de la comunitat de propietaris de l'immoble de protecció oficial siti a Castelló, al carrer José Barberá Ciprià núm. 6 i 8, va presentar escrit de denúncia davant el Servei Territorial d'Arquitectura i Habitatge de Castelló per deficiències constructives, per la qual cosa es va enviar un perit d'aquest organisme i es va emetre el corresponent informe, acordant la incoació d'expedient sancionador contra la promotora Fomento Urbano de Castelló, SA, la constructora Foconsa, i els facultatius de l'obra Jesús Delgado Correa, Francisco Blasco Esteve i Ana Bervell Vera, amb trasllat del corresponent plec de càrrecs.
  
Segon. L'instructor de l'expedient sancionador va dictar proposta de resolució en la qual es proposava el lliure sobreseïment de totes les actuacions, en no ser els fets denunciats constitutius de cap d'infracció administrativa, pel fet de no poder-se qualificar com a greus, sense que, per tant, afecten l'habitabilitat o l'edificació dels habitatges,
  
Tercer. El cap del Servei Territorial d'Arquitectura i Habitatge va dictar resolució en la qual mantenint els fonaments de dret de la proposta de resolució, va acordar el lliure sobreseïment de totes les actuacions.
  
Quart. Contra aquesta resolució interposa recurs d'alçada José Ferrer Cervero, en nom i representació de la Comunitat de Propietaris, amb les al·legacions que consten en aquest, i que es donen per reproduïdes en nom de la brevetat.
  
Fonaments de dret
  
Primer. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 210/2001, de 18 de desembre, del Govern Valencià (DOGV núm. 4165, de 10 de gener).
  
Segon. El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
Tercer. El Servei Territorial d'Arquitectura i Habitatge acorda en la seua resolució que no correspon integrar les deficiències constructives denunciades dins del concepte de deficiències greus que estableix l'art. 6.10 de la Llei 1/1997 de 21 de febrer, de la Generalitat Valenciana, de règim sancionador en matèria d'habitatge, perquè puga tipificar-se com a infracció.
  
Correspon mantenir aquest criteri de no gravetat establit en la resolució recorreguda, tenint en compte que la jurisprudència del T.S. en la interpretació que fa de l'art. 1591 del Codi Civil sobre defectes de construcció greus, ve referida a aquells que de no esmenar-se podrien esdevenir en la denominada ruïna funcional de l'immoble, entenent-se com tal aquella que faça témer la pèrdua de l'immoble o el faça inútil per a la finalitat que li és pròpia, com també altres vicis que pel fet d'excedir les imperfeccions corrents configuren una violació contractual o incidisquen en l'habitabilitat de l'edifici. Així les sentències del TS de 2/3/1994, 7/2/1995, 30/1/1997 i 21/9/1999 entre altres.
  
Per la qual cosa la resolució del Servei Territorial d'Arquitectura i Habitatge ha de confirmar-se.
  
Vistos la Llei 30/1992, de 26 de novembre, de Règim jurídic de les administracions públiques i del procediment administratiu comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per José Ferrer Cerveró en nom i representació de la Comunitat de Propietaris, contra resolució del Servei Territorial d'Arquitectura i Habitatge de Castelló, de data 27 de març del 2002, que queda confirmada.
  
Contra la present resolució que posa fi a la via administrativa, es pot interposar recurs contenciós administratiu, davant el Jutjat Contenciós Administratiu de Castelló, en el termini de dos mesos, comptadors des de l'endemà de la notificació, segons els arts. 8.3 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que puga exercir qualsevol altre recurs que estime oportú.
  
València, 4 de febrer de 2003.- El director general d'Arquitectura i Habitatge: José M. García Zarco?.